साध्वी कोयल गिरी का अंतिम संस्कार | abhitak.news
साध्वी कोयल गिरी का अंतिम संस्कार
शाहजहांपुर :उप्र:, पांच दिसंबर ; साध्वी कोयल गिरी का आज अंतिम संस्कार कर दिया गया। मृतका ने मरने से पहले मजिस्ट्रेट के समक्ष दर्ज कराए गए बयान में कुछ लोगों द्वारा बदतमीजी करने और फिर आग लगाने की बात कही थी।
बरेली में संबंधित मजिस्ट्रेट ने महिला की मौत से पहले उसका बयान अंकित किया है, जिसमें उसने प्रथम सूचना में नामजद पांच व्यक्तियों के अतिरिक्त अन्य नाम भी बताये और बताया कि घर लौटते समय रास्ते में उसके साथ बदतमीजी की गयी थी। साथ ही उसने यह भी बताया कि घर के बाहर गैलरी में इन लोगों द्वारा मिट्टी का तेल डालकर आग लगा दी गयी।
पुलिस प्रवक्ता के मुताबिक युवती ने कल इलाज के दौरान दम तोड़ दिया।
उन्होंने बताया कि 23 नवंबर को थाना तिलहर पर यह सूचना प्राप्त हुई थी कि 35 वर्षीय एक महिला ने कथित तौर पर मिट्टी का तेल डालकर खुद को आग के हवाले कर दिया। इसके बाद तिलहर पुलिस थाना के कर्मियों ने महिला को बरेली के इशान अस्पताल में भर्ती कराया और मौके पर जाकर छानबीन की। उस समय पीड़िता ने कुछ लोगों द्वारा परेशान किए जाने के बाद स्वयं ही आग लगाने की बात कही थी।
मंगलवार को इलाज के दौरान महिला की मौत हो गई। इसके बाद मृतका के शव को पंचनामा भरकर पोस्टमार्टम के लिए भेजा गया ।
वहीं स्थानीय लोगों ने साध्वी के शव के साथ राष्ट्रीय राजमार्ग पर जाम लगा दिया।
Previous article हम हिंदू सरकार बनाएंगे : तोगड़िया
Next article बदलाव के लिए तैयार है तेलंगाना : राहुल गांधी